|  |  |
| --- | --- |
| referat  Handicapråd | |
|  | |
| dATO: | 19. december 2018 |
| sTED: | mØDELOKALe sakskøbing, rÅDHUSET |
| tIDSPUNKT: | kl. 9.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | Flemming Nielsen | | torben Jørgensen  (Familie & Forebyggelse) |  |  | SUSAN RASMUSSEN | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# godkendelse af dagsorden

Dagsorden godkendt.

# godkendelse af referat fra møde d. 27.11.2018

Referat godkendt.

# kommunens hjemmeside – tilgængelig for alle

Jette E. Christensen, der er kommunens web-master deltog under dette punkt. Jette gav orientering om den nye lov om tilgængelighed af offentlige organers websteder og mobilapplikationer, hvilket bl.a. betyder, at kommunens websider skal være ændret senest 23. september 2020. Der venter derfor et stort arbejde med at få gjort dette klart, både med designmanual i forhold til farver, kontraster m.m., tekster, billeder og videoer.

Kommunikation ønsker at have en sparring med Handicaprådet omkring alt dette, hvorfor det blev aftalt, at de kan kontakte Charlotte C., efterhånden som behovet for sparring opstår. Handicaprådet bliver indbudt, når kommunikation er så langt, at der er noget at vise.

Jettes oplæg vedlægges referatet.

# informations- og kommunikationsteknologi (IKT)

Pernille Missel fra Center for Hjerneskaderehabilitering (CHR) deltog under dette punkt.

I CHR tilbydes der udredning, vejledning og undervisning i henhold til Servicelovens §§ 112 og 113 i forhold til behovet for personlige kommunikations- og/eller kognitive hjælpemidler.

Målgruppen er borgere med varige kommunikations vanskeligheder – ADHD – generelle indlæringsvanskeligheder i svær grad – sammensatte funktionsvanskeligheder – kommunikationsvanskeligheder hos børn – varige kognitive funktionsnedsættelser.

De arbejder ud fra ”vugge til grav” tankegangen, hvilket har medført, at der er oprettet et IKT netværk med repræsentation bredt i kommunen. Det har bl.a. betydet, at der bruges de samme teknologiske hjælpemidler, så der er en rød tråd igennem hele forløbet.

Pernille fortalte om de forskellige højteknologiske og lavteknologiske hjælpemidler der findes og de mange muligheder der er i dag.

Susan fortalte om børneområdet, hvor de i Solsikken har en pædagog der har fået uddannelsen som IKT-vejleder og som arbejder meget sammen med Pernille. Susan fortæller, at der ikke er 2 børn der er ens, og derfor har de alle brug for forskellige former for hjælpemidler. Hvert barn, der har brug for teknologisk hjælpemiddel, har deres egen I-pad, som barnet får med, når de forlader Solsikken.

I Solsikken er der p.t. 37 børn og ca. halvdelen af børnene har en I-pad.

Når der bliver født et barn med behov for IKT-hjælpemiddel, er det Solsikken, der kommer på banen. Det er først når barnet er 2 år og 10 mdr., at Pernille kontaktes.

# orientering fra formanden og handicaprådets medlemmer

Bent: Netop afdøde Bent Vedsø, som var suppleant i Handicaprådet, var foregangsmanden, der for mange år siden startede et vejledende Handicapråd op, altså allerede inden det blev lovformeligt, så Bent Vedsø har på mange måder sat sig præg på området.

# drøftelsespunkter

* Evaluering af Handicapprisen 2018

Det var dejligt, at der var så stor tilslutning til receptionen og skøn med så mange glade børn. De drikkedunke, som børnene fik overrakt, bragte stor glæde. Alle var enige om, at det var et rigtig fint arrangement.

* Det Centrale Handicapråds årsmøde d. 5.2.2018. Hvem deltager?

Kenneth deltager og vil høre om Rose Brusen ønsker at deltage. Når dette er afklaret gives der besked til Charlotte, som vil sørge for tilmelding.

* 1. Handicaprådets arbejdsform
* Synliggørelse af Handicaprådet – orientering til pressen / Facebook

Det var positivt, at der var fine artikler i Folketidende om Handicapprisen – både før og efter.

# eventuelt

Conny Krogh indtræder som suppleant i Handicaprådet i stedet for Bent Vedsø.

* 1. Punkter til næste møde

Intet.